**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Sedamnaeste posebne sjednice Narodne skupštine Republike Srpske,**

**održane 16. i 17. decembra 2020. godine**

Sedamnaesta posebna sjednica Narodne skupštine Republike Srpske održana je 16. i 17. decembra 2020. godine u Banjoj Luci.

Predsjednik Narodne skupštine Republike Srpske Nedeljko Čubrilović (u daljnjem tekstu: predsjednik) otvorio je zasjedanje Sedamnaeste posebne sjednice i konstatovao da postoji kvorum, te da su odsustvo sa sjednice najavili narodni poslanici: Mirela Kajkut Zeljković, Branko Butulija i Aleksandar Fulurija.

Na početku sjednice predsjednik je obavijestio prisutne da će se raditi u poslovnički predviđenom radnom vremenu i po preporukama Instituta za javno zdravstvo Republike Srpske, a da će *dan za glasanje* biti po apsolviranim tačkama dnevnog reda.

Sjednica je zakazana na zahtjev Vlade Republike Srpske, u skladu sa članom 171 Poslovnika Narodne skupštine Republike Srpske.

U vezi sa prijedlogom dnevnog reda Sedamnaeste posebne sjednice nije bile poslaničke rasprave, te su narodni poslanici usvojili predloženi

**DNEVNI RED**

1. Prijedlog programa ekonomskih reformi Republike Srpske za period 2021–2023. godina, po hitnom postupku;
2. Prijedlog budžeta Republike Srpske za 2021. godinu, po hitnom postupku;
3. Prijedlog zakona o izvršenju budžeta Republike Srpske za 2021. godinu, po hitnom postupku;
4. Prijedlog zakona o izmjeni i dopunama Zakona o igrama na sreću, po hitnom postupku;
5. Prijedlog zakona o dopunama Zakona o zaduživanju, dugu i garancijama Republike Srpske, po hitnom postupku;
6. Prijedlog odluke o iznosu garancija koje može izdati Republika Srpska u 2021. godini;
7. Prijedlog odluke o dugoročnom zaduživanju Republike Srpske u 2021. godini;
8. Prijedlog odluke o kratkoročnom zaduživanju Republike Srpske emisijom trezorskih zapisa za 2021. godinu;

*sa* ***54 glasa ''za'', nijednim “protiv'' i 14 ''uzdržanih''.***

Nakon toga prešlo se na razmatranje tačaka dnevnog reda.

**Ad – 1: Prijedlog programa ekonomskih reformi Republike Srpske za period 2021–2023. godina, po hitnom postupku**

Prije davanja riječi predlagaču za uvodno izlaganje po ovoj tački dnevnog reda, Narodna skupština se izjasnila o zahtjevu predsjednika Vlade da njegovo obraćanje traje do 45 minuta i isti je ***usvojen sa 60 glasova ''za'', 2 ''protiv'' i 11 ''uzdržanih''.***

U ime predlagača uvodno izlaganje po ovoj tački dnevnog reda podnio je Radovan Višković, predsjednik Vlade Republike Srpske.

Prije prelaska na raspravu, Kolegijum Narodne skupštine odobrio je obraćanje: Peri Ćoriću, direktoru Privredne komore Republike Srpske i Saši Triviću, predsjedniku Unije poslodavaca Republike Srpske.

U poslaničkoj raspravi učestvovali su: Perica Bundalo, Miladin Stanić, Duško Ivić, Spomenka Stevanović, Igor Žunić, Jelena Trivić, Davor Šešić, Draško Stanivuković, Obren Marković, Nebojša Vukanović, Igor Crnadak, Dragan Čavić, Nataša Kulašinac, Dušica Šolaja, Srđan Mazalica, Milan Radović, Milenko Vićanović, Gordana Vidović, Slavko Gligorić, Nedeljko Glamočak, Ranka Perić Romić, Zoran Vidić, Željka Stojičić, Milan Švraka, Dane Malešević, Dražen Vrhovac, Mirko Sovilj, Valerija Lakić, Krsto Jandrić, Ivanka Marković, Tomica Stojanović, Srđan Todorović, Ljubiša Krunić i Milan Tubin.

Vlada Republike Srpske podnijela je amandmane koji su postali sastavni dio Prijedloga programa.

Zaključena je rasprava.

Završnu riječ po ovoj tački dnevnog reda dao je Radovan Višković, predsjednik Vlade Republike Srpske.

*U* ***danu za glasanje****,*17. decembra 2020. godine, narodni poslanici usvojili su ***Odluku o usvajanju* *Programa ekonomskih reformi Republike Srpske za period 2021–2023. godina, sa 46 glasova ''za'', 14 ''protiv'' i nijednim ''uzdržanim''.***

**Ad – 2: Prijedlog budžeta Republike Srpske za 2021. godinu, po hitnom postupku**

U ime predlagača uvodno izlaganje po ovoj tački dnevnog reda podnijela je Zora Vidović, ministar finansija.

Prije prelaska na raspravu, Kolegijum Narodne skupštine odobrio je obraćanje u trajanju do 10 minuta Milomiru Savčiću, predsjedniku Boračke organizacije Republike Srpske.

U poslaničkoj raspravi učestvovali su: Milan Tubin, Senad Bratić, Jelena Trivić, Milan Radović, Aleksandar Glavaš, Miladin Stanić, Željka Stojičić, Draško Stanivuković, Dušica Šolaja, Ljubiša Krunić, Mara Milošević, Nedeljko Glamočak, Tomica Stojanović, Gordana Vidović, Nebojša Vukanović, Darko Babalj, Davor Šešić, Milan Švraka, Igor Crnadak i Igor Žunić.

Klub poslanika PDP podnio je amandman.

Poslanička grupa Zajedno za BiH podnijela je tri amandmana.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje****,*17. decembra 2020. godine, prije izjašnjenja o budžetu, o predloženim amandmanima se izjasnila Zora Vidović, ministar finansija, i to:

amandman Kluba poslanika PDP – nije prihvaćen.

Nakon neprihvatanja amandmana od strane predlagača Prijedloga budžeta, Klub poslanika PDP nije tražio izjašnjenje po amandmanu.

Po prijedlogu amandmana Poslaničke grupe Zajedno za BiH, ispred Vlade kao predlagača, izjasnila se Zora Vidović, ministar finansija:

* amandman 1 – nije prihvaćen,
* amandman 2 – prihvaćen i
* amandman 3 – prihvaćen.

Nakon neprihvatanja amandmana 1 od strane predlagača Prijedloga budžeta, Poslanička grupa Zajedno za BiH nije tražila izjašnjenje po amandmanu.

Nakon apsolviranja amandmana narodni poslanici ***usvojili su*** ***Odluku o prijevremenom stupanju na snagu Odluke o usvajanju budžeta Republike Srpske za 2021. godinu sa 47 glasova ''za'', 13 ''protiv'' i nijednim ''uzdržanim'' i Odluku o usvajanju budžeta Republike Srpske za 2021. godinu sa 47 glasova ''za'', 15 ''protiv'' i nijednim ''uzdržanim''.***

**Ad – 3: Prijedlog zakona o izvršenju budžeta Republike Srpske za 2021. godinu, po hitnom postupku**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su: Nebojša Vukanović, Miladin Stanić i Aleksandar Glavaš.

Vlada Republike Srpske podnijela je amandman koji je postao sastavni dio Zakona.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje****,*17. decembra 2020. godine, narodni poslanici ***usvojili su Odluku o prijevremenom stupanju na snagu Zakona o izvršenju budžeta Republike Srpske za 2021. godinu sa 47 glasova ''za'', 13 ''protiv'' i 2 ''uzdržana'' i Zakon o izvršenju budžeta Republike Srpske za 2021. godinu sa 46 glasova ''za'', 15 ''protiv'' i nijednim ''uzdržanim''.***

**Ad-4: Prijedlog zakona o izmjeni i dopunama Zakona o igrama na sreću, po hitnom postupku**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su: Milan Tubin, Draško Stanivuković, Davor Šešić, Nebojša Vukanović, Miladin Stanić, Nedeljko Glamočak i Duško Ivić.

Klub poslanika SDS podnio je amandman.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje****,*17. decembra 2021. godine, prije izjašnjenja o Prijedlogu zakona, o predloženom amandmanu izjasnila se Zora Vidović, ministar finansija, i to:

amandman Kluba poslanika SDS – nije prihvaćen.

Nakon neprihvatanja amandmana od strane predlagača Prijedloga zakona, Klub poslanika SDS nije tražio izjašnjenje po amandmanu.

Narodni poslanici ***su usvojili Zakon o izmjeni i dopunama Zakona o igrama na sreću sa 46 glasova ''za'', 12 ''protiv'' i 2 ''uzdržana''.***

**Ad-5: Prijedlog zakona o dopunama Zakona o zaduživanju, dugu i garancijama Republike Srpske, po hitnom postupku**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su: Jelena Trivić, Nebojša Vukanović, Duško Ivić i Igor Crnadak.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje****,*17. decembra 2020. godine, narodni poslanici ***usvojili*** ***su*** ***Zakon o dopunama Zakona o zaduživanju, dugu i garancijama sa 47 glasova ''za'', 13 ''protiv'' i 2 ''uzdržana''.***

**Ad-6: Prijedlog odluke o iznosu garancija koje može izdati Republika Srpska u 2021. godini**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su Miladin Stanić i Nebojša Vukanović.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje****,*17. decembra 2020. godine, narodni poslanici ***usvojili*** ***su*** ***Odluku o iznosu garancija koje može izdati Republika Srpska u 2021. godini sa 47 glasova ''za'', 11 ''protiv'' i 2 ''uzdržana''.***

**Ad-7: Prijedlog odluke o dugoročnom zaduživanju Republike Srpske u 2021. godini**

U ime predlagača uvodno izlaganje podnijela je Zora Vidović, ministar finansija.

Po ovoj tački dnevnog reda nije bilo poslaničke rasprave, tako da nije bilo ni završne riječi.

*U* ***danu za glasanje****,*17. decembra 2020. godine, narodni poslanici ***usvojili su Odluku o dugoročnom zaduživanju Republike Srpske u 2021. godini sa 47 glasova ''za'', 13 ''protiv'' i 2 ''uzdržana''.***

**Ad-8: Prijedlog odluke o kratkoročnom zaduživanju Republike Srpske emisijom trezorskih zapisa za 2021. godinu**

U ime predlagača uvodno izlaganje podnijela je Zora Vidović, ministar finansija.

Po ovoj tački dnevnog reda nije bilo poslaničke rasprave, tako da nije bilo ni završne riječi.

*U* ***danu za glasanje****,*17. decembra 2020. godine, narodni poslanici ***usvojili su Odluku o prijevremenom stupanju na snagu Odluke o kratkoročnom zaduživanju Republike Srpske emisijom trezorskih zapisa za 2021. godinu sa 47 glasova ''za'', 12 ''protiv'' i 2 ''uzdržana'' i Odluku o kratkoročnom zaduživanju Republike Srpske emisijom trezorskih zapisa za 2021. godinu sa 47 glasova ''za'', 13 ''protiv'' i 2 ''uzdržana''.***

U ***danu za glasanje***, 17. decembra 2020. godine, odsutni su bili sljedeći narodni poslanici: Aleksandar Fulurija, Branko Butulija, Sonja Karadžić Jovičević, Maksim Skoko, Goran Selak, Slavko Gligorić, Ljubiša Krunić, Milenko Vićanović, Dragan Galić, Draško Stanivuković, Jelena Trivić, Milan Radović, Edin Ramić, Darko Babalj, Zoran Vidić, Željko Babić, Igor Crnadak, Andrea Dorić, Risto Marić i Krsto Jandrić.

Ovim je okončan rad po dnevnom redu Sedamnaeste posebne sjednice Narodne skupštine Republike Srpske.

Sastavni dio ovog zapisnika je prepis tonskog zapisa Sedamnaeste posebne sjednice Narodne skupštine Republike Srpske od 315 stranica.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***